Jajjaboo sabaa

Seenaa Oromoo keessatti jabaana xibbaa-xibboo jedhamee kan beekkamu bara sirni gadaa laaffatee gadaan lagatti galee,bara abbootiin gadaa aangoo irratti umurii isanii turfachuuf yaalii gochaa turan,bara Oromoon diinatti duuluu dhiisee ufii wolittii garagalee wol lolu jalqabe,
Bara beekan wallaalaa ta’e,bara wallaalan beeka ta’e,bara jaarsii ijoollee ta’e,bara ijoolleen jaarsa tate ,bara gootnii dabeessa ta’ee dabeesi  goota ta’e fi bara safuun bade bara xibbaa-xibboo jedhamee beekamuun himamu.

 Kaayoon Qabsoo uf ta’ummaan Hogganamu Bilisummaa Oromoo ni Daddafsiisa< 

 Masakamaa fi kaayyoo Danbalii Bilisummaa fi Dimokraasii ,Daanidii Bilisummaa Oromoo  •	Dhimma QBO irratti ilaa fi ilaameen mari’achuu, •	Garaagarummaa fi tokkummaa ilaalcha siyaasaa miiraan otoo hin taane, beekumsaan wal barsiisuu, wal mormuu, waliif hubachuu, wal deeggaruu, •	Yeroo maree fi falmii siyaasaa taasifnu, safuu, aadaa fi kabajaa oromummaa keenyaa eeguu, •	Amala kashalabbummaa fi dharaan walitti gaarrefachuu fi waliin haasahuu keessa qulqulluu ta’uu, •	Yaadota tokkummaa Oromoo diiganii fi fafa qaban irraa of qusachuu, 

  •	Miiraan otoo hin taane beekumsaa fi bilchinaan wal barsiisuu fi wal hubachiisuu •	Dhimmoota QBO jajjabeessan waliif dhaamuu, •	Goototaa fakkii qabsoo keenyaa ta’an, dhaadhessuu fi waliif dhaamuu, •	Dhaloota haarawaan seeena qabsoo Oromoo fi egeree saba keenyaa akka kallattii dhugaa ta’een hubatu waliif dhaamuu, •	Gochaa fi yakka wayyaaneen saba keenya irratti dalagaa jirtu saaxiluu fi wal barsiisuu •	Hubannoo fi guddina siyaasa Oromoo wal barsiisuu, •	QBO muldhataa fi kallattii dhugaa irratti akka hutubamu yaada waliif gumaachuu,  

 •	Jibbiinsaa fi balfummaa sabaa, namoomaa fi garee kamii irraa iyyuu qulqulluu ta’uu, •	Oromoo humneessuuf dhimmoota dada’an hunda wal barsiisuu, •	Adeemsa kaleessaa xiinxallee, waltajjii amma keessa jirru hubannee, egeree qabsoo keenyaaf ni ta’a kan jennu malaa fi fala waliif akeekuu, •	Garaa garummaa ilaalcha siyaasaan alatti, gandaan, naannoon, gosaan wal beekumsaan walfamuun ykn wal deeggaruun fafa qabsoo ta’uu isaa wal hubachiisuu, •	Ilaalcha ykn muldhata siyaasaa deeggarru, sababaa fi beekumsaan malee miiraan ta’uu akka hin qabne wal hubachiisuu, 

 •	Mooraa QBO irraa mala diina haphisuun, fira baayyifannu irratti wal barsiisuu, •	Fakkeessituu fi loote-seentuun wayyaanee, akka afaan faajjii nukeessatti hin huumne bilchinaan saaxiluu, •	Ennaa dhimma siyaasaa dubbannu, Hadhaa qabsoon qabdu, dhamdhamaa jiraachuu keenya ofitti himuu, •	Waamicha QBOf, gumaachaa fi gahee akka nama tokkootti goone wal barsiisuu fi wal hubachiisuu ta’a.